
1. Încadrarea într-o directivă literara+trasaturi

Modernismul, miscare literară din prima jumătate a secolului al XX-lea, care se opune traditionalismului, a fost promovat in literatura română de Eugen Lovinescu. Mentorul ,,Sburătorului” sintetizează principiile modernismului în trei teorii: teoria imitatiei, teoria sincronismului si teoria mutatiei valorilor estetice.
Reprezentant al liricii moderne interbelice, alaturi de Lucian Blaga si Ion Barbu, Tudor Arghezi se încadreaza modernismului lovinescian, deoarece înnoieste  literatura română, sincronizând-o cu literatura europeană.
Poezia „Flori de mucigai” de Tudor Arghezi deschide volumul omonim,publicat in 1931, iar poezia „Testament” este inclusă în volumul „Cuvinte potrivite”. Ambele texte lirice sunt arte poetice moderne, în care este exprimată, cu mijloace artistice, conceptia despre creatie si creator, despre relatia poet-creatie, poet-lume.
Apartenența acestor poezii la modernism este dovedită, mai intai, de introducerea unei categorii negative, estetica urâtului. Modelul inspirator este poetul francez Charles Baudelaire, autor al poeziei „Les fleurs du mal”. Sintagma „estetica urâtului” alătură doi termini antitetici, care descriu drumul creației de la sursa (urâtul) la produsul final (frumosul). Astfel, conceptia autorului român este ca arta își are originea in sfera banalului degradat, încărcat cu „zdrenta”, „ocara”, „bube”, „mucigai”, „noroi”, „venin”. Străbate, apoi, un traseu istovitor, la capătul căruia se metamorfozează în „flori”, „miere”, „vioara”, „frumuseti si preturi noi”. Aceasta transfigurare este posibilă prin truda creatorului, a cărui menire este de a „potrivi cuvintele”, caci „nicio jucărie nu este mai frumoasă ca jucăria de vorbe”. „Cuvintele potrivite” au semnificația puterii de a reda idea artistică exactă, printr-o mare concentrare lexicală.
Limbajul inedit reprezintă o altă trasătură modernistă a poeziei. Acesta se concretizează în folosirea arhaismelor(,,stihuri”, „firida”, „slova”), a regionalismelor: „mucigai”, „parete”, „ghiara”, a unor cuvinte interzise literaturii: ,,unghie”, „tencuiala”, „groapa”, „scrum”, „bube”, „mucegaiuri”, „noroi”, „ciorchini de negi”, alaturi de de termini populari, precum: „rapi”, „gropi”, „sapa , „brazda”. Cuvintele capata noi valente semantice, gratie asocierilor lexical inedite. Semnificative sunt metaforele pentru inspiratie „unghia ingereasca” si „slova de foc”, alaturi de comparatia ,,mana ca o ghiara” si metafora „slova faurita” ce defiinesc cealalta dimensiune a creatiei, truda artistului.
Introducerea unor asemenea lexeme in discursul liric arghezian l-a determinat pe critical literar Tudor Vianu sa afirme ca „Arghezi dă dreptul la cetate tuturor cuvintelor, chiar si celor compromise”.
2. Elementele de compozitie reprezintă particularități ale textului poetic, semnificative ȋn transmiterea mesajului artistic.
Titlul poeziei „Flori de mucigai" se validează ca oximoron, deoarece asociază un termen din sfera semantică a frumosului – „flori” – cu unul din planul urâtului, al degradării – „mucigai”. La nivel semantic, titlul fixează imaginarul poetic în spatiul închis, umed, specific închisorilor si sugerează ideea ca sordidul (murdarul) poate naște frumusetea, asa cum florile răsar din material imunda (degradată). Ca atare, titlul defineste plastic „stihurile” inspirate de universal degradat.
Titlul „Testament” are un dublu cod de lectura. Pe de-o parte, prin termenul „testament” se intelegea actul juridic, prin care sunt lăsate ca mostenire bunuri materiale. Pe de altă parte, substantivul nearticulat „testament” este un termen preluat din vocabularul religios care trimite spre cele doua carti sfinte, Vechiul Testament si Noul Testament, reprezentand textile sacre lasate de strabuni urmasilor. Folosit cu acceptiunea sa laica, substantivul din titlu sustine valoarea mostenirii spirituale.
Lirismul ambelor poezii este subiectiv si reiese din folosirea verbelor si a pronumelor la persoana I si a II-a: „am scris”, „să scriu”, „nu am cunoscut” „mi”, „mă”, „nu-ti voi lasa”. Poezia „Flori de mucigai” este construita sub forma unui monolog liric confesiv despre dificultatea actului artistic, poezia „Testament” este un monolog liric adresat „fiului”. Prin acest apelativ familiar, se întelege cititorul virtual, discipolul sau urmasul caruia eul liric, ȋn ipostaza tatalui, mentorului si invatatorului, ii lasa „cartea”, o mostenire spirituală nepretuită.

3. Tema, viziunea, doua secvente
Tema ambelor poezii este creatia. În ,,Flori de mucigai” se surprinde creatia ca dimensiune a suferintei, dublata de conditia de damnat a creatorului. Tema poeziei „Testament” o constituie relatia dintre autor si opera sa, dintre acesta si urmasii lui, ca mostenitori ai unor valori spirituale.
Ilustrativă pentru tema poeziei ,,Flori de mucigai” este seria de enumeratii din prima strofa, care dezvaluie conditiile vitrege ȋn care iau nastere „stihurile”.
Cea dintâi enumerație reliefează mediul ostil, in care are loc procesul de elaborare a poeziei. Sunt inșiruite: spatial scrierii – „pe tencuiala, pe un parete de firida goală”, timpul scrierii – „pe intuneric”, modalitatea scrierii – „in singuratate, cu puterile neajutate”, instrumental scrierii –„cu unghia”. Metafora ,,puteri neajutate” dezvaluie lipsa inspiratiei creatoare a artistului, desi acesta are multiple si profunde resurse spirituale.
Elementele spatiului – „păretele”, „firida goala” – se asociaza laitmotivului „întuneric” si evidentieaza izolarea si singuratatea absolută.
Solitudinea reiese si din urmatoarele enumeratii, care valorifica termeni din câmpul religios. Simbolurile ,,taurul”, „leul”, „vulturul” trimit la evanghelistii Luca, Marcu, Ioan, iar absenta bestiarului crestin, potentata de repetitia negatiei ,,nici”, sugereaza originalitatea creatiei, care nu are ca punct de plecare inspiratia divina, ca în cazul carti lor sfinte.
Incipitul poeziei „Testament”cuprinde adresarea directa a eului liric, in ipostaza de părinte, către urmasul său, un cititor virtual, pe care îl numeste familiar „fiule”. Negatia „Nu-ti voi lasa” reda idea mostenirii spirituale, „cartea”, singura mostenire cu adevarat valoroasa, asemanatoare textelor sacre preluate de la strabuni.
Metafora „carte” are un loc central in aceasta arta poetica, fiind un element de recurenta.Termenul „carte” are rol in organizarea materialului poetic si semnifica, mai ȋntȃi, acumularile spirituale. Astfel, poezia este rezultatul trudei, apoi „treapta” ȋnteleasa ca punct de legatura intre predecesori si urmasi. Ca valoare spirituala, „cartea”este rezultatul sublimarii experientei inaintasilor–„hrisovul cel dintai”, „cuvinte potrivite”. Ulterior, „cartea” se defineste prin metaforele din versurile: „Slova de foc si slova faurită / Împarecheate-n carte se mărita”. Semnificatia este ca poezia ȋnseamna, in egala masura, har si mestesug.
Poeziile „Testament” si „Flori de mucigai” sunt arte poetice moderne, ce transmit ideea ca actul creator presupune, intai de toate, mestesug si truda creatoare.pentru ca poetul devine, in conceptia lui Arghezi, un nascocitor, iar poezia presupune mestesugul, truda creatorului. Arghezi introduce in literature romana, prin aceste creatii literare, estetica uratului, arta devenind un mijloc de transfigurare a uratului existential.
Despre lirica lui Arghezi, critical literar G. Calinescu afirma ca poezia sa poate fi înteleasă și apreciată doar de cititorul care are „un cer al gurii dedat cu toate mirodeniile”.
